./data/phi2331/phi018/phi2331.phi018.perseus-lat2.xml
David Magie
sola quae de hostibus capta sunt, limitaneis ducibus et militibus donavit, ita ut eorum essent,si heredes eorum militarent, nec umquam ad privatos pertinerent, dicens attentius eos militaturos,si etiam sua rura defenderent  addidit sane his et animalia et servos, ut possent colere quod acceperant, ne per inopiam hominum vel per senectutem possidendum desererentur rura vicina barbariae, quod turpissimum ille ducebat